A 3-szoros olimpiai bajnok úszónő vezetésével jártuk be a Duna Arénát, ahol majd az aranyakért úszik a nyári világbajnokságon. Szerdától használhatja a medencét, ő csomagolta ki a kondigépeket. A toronyból le fog sétálni a vízbe.

Miért más épült meg a Dagálynál, mint ami az eredeti tervekben volt. Hogy lett 100-ból 190 milliárd a Puskás Stadion? Mivel lehet büntetni az országot? Szeles Mónika kampányolt volna a budapesti olimpiáért. Interjú Fürjes Balázs kormánybiztossal.

Kirobbant Hosszú Katinka és Darnyi Tamás úszóiskolája között a botrány. Ezer gyereknek nincs hova mennie úszni.

Nézzék el nekünk, hogy egy alig kilenc számjegyű összegről cikkezünk a nyári vizes világbajnokság kapcsán. A vb hirdetményeiről lassan külön mellékletben beszámoló közbeszerzési értesítő ma arról tájékoztatott, hogy a Budapesti Rendőr-főkapitányságot is odaengedték végre a fazékhoz.

A közrend fenntartói megjelenítőket és adatátviteli eszközöket, irányító és mobil vezetőközpontot, kamerákat és tartozékokat, továbbá négy járőrhajó felújítását rendelték meg a nyári sportesemény apropóján.

A rendőrség által megindított négy közbeszerzés értéke összesen mintegy bruttó 486,5 millió forint.

A megjelenítést és adatátvitelt 326 millióból oldották meg, a kamerák 8,9 millióba kerülnek, a vezetőközpontokat 87,6 millióért szerezik be, a 4 db. járőrhajót pedig 64 millióért újítják fel.

Tegyük hozzá rögtön, ebben az esetben legalább feltételezhető, hogy a beszerzéseknek a világbajnokság után is hasznát vehetjük, ellentétben például az alig pár nappal korábban kihirdetett, nettó 2 milliárd forintért megrendelt rendezvényszervezéssel (nyitó- és záróünnepség nélkül).